फाजिल्का में ड्रोन के माध्यम से तस्करों ने भिजवाई थी, लेने पहुंचे 2 लोग दबोचे
India Pakistan Cross Border Smuggling ; SSOC Fazilka Seized Heroin | DGP Gaurav Yadav  पंजाब पुलिस ने राज्य में हेरोइन की तस्करी के नेटवर्क को पकड़ने में सफलता हासिल की है। इतना ही नहीं, बॉर्डर पार से आयी हुई 140 करोड़ रुपए की खेप को भी जब्त किया गया है।
पंजाब पुलिस ने राज्य में हेरोइन की तस्करी के नेटवर्क को पकड़ने में सफलता हासिल की है। बॉर्डर पार से आई 140 करोड़ रुपए की खेप को भी जब्त किया गया है। डीजीपी गौरव यादव ने बताया कि दो व्यक्तियों को भी गिरफ्तार किया है, जिनके नेटवर्क की जानकारी हासिल करने के लिए पूछताछ जारी है।
सरहद पार से आई इस खेप को स्टेट स्पेशल ऑपरेशन सेल (SSCO) फाजिल्का की टीम ने पकड़ा है। डीजीपी गौरव यादव ने बताया कि इस खेप को पाकिस्तानी तस्करों ने ड्रोन के माध्यम से गांव हस्ताकलां में ड्रॉप किया था। जिसकी सूचना SSCO को मिली। SSCO की टीम ने तस्करों को पकड़ने के लिए ट्रैप बिछाया। जिसके बाद टीम ने दो तस्करों को पकड़ने में सफलता हासिल की।
खेप को लेने पहुंचे थे तस्कर
SSCO ने तस्करों को उस वक्त पकड़ा, जब वे खेप भारतीय सरहद से उठा कर आगे ले जा रहे थे। पुलिस ने तस्करों से 20 किलोग्राम हेरोइन की खेप को बरामद किया। जिसकी इंटरनेशनल वैल्यू तकरीबन 140 करोड़ रुपए के करीब आंकी जा रही है।
फिलहाल दोनों तस्करों के खिलाफ एनडीपीएस अधिनियम के तहत एफआईआर दर्ज की गई है। इन तस्करों के साथ जुड़े अन्य लोगों की जानकारी हासिल करने के लिए पूछताछ की जा रही है।